
SAJTÓKÖZLEMÉNY

2026. július 30., csütörtök

Nyilvános pályázatok három kereskedelmi helyiség bérbeadására a Marosvásárhelyi Várban
A Marosvásárhelyi Kulturális, Művészeti és Szabadidő Központ nyilvános pályázatot hirdet három, a Marosvásárhelyi Vár területén található kereskedelmi helyiség bérbeadására, amelyek Marosvásárhely Megyei Jogú Város köztulajdonát képezik.

Az eljárások a 2019/57-es sürgősségi kormányrendelet (Közigazgatási Kódex), valamint az egyes helyiségekre vonatkozó helyi tanácsi határozatok alapján zajlanak.
A bérelhető helyiségek:
· C épület – Étterem

Hasznos alapterület: 150,63 m²
Terasz: 258,20 m²

Kizárólag vendéglátóipari tevékenység (asztali felszolgálásos étterem) céljára.

· D épület – Vinotéka

Hasznos alapterület: 59,36 m²
Terasz: 18 m²
Vendéglátóipari tevékenység céljára.

· E épület – Étterem

Hasznos alapterület: 164,57 m²

Terasz: 258,20 m²,egy à la carte étterem kialakítására, amely egy multikulturális gasztronómiai koncepcióra épül, Erdély hagyományos konyhaművészetének ihletésével.
A kezdeményezés célja a Vár területén található helyiségek hasznosítása olyan gazdasági szereplők bevonásával, akik hozzájárulnak a magas színvonalú gasztronómiai kínálat fejlesztéséhez, valamint a Vár kulturális és turisztikai jelentőségének további erősítéséhez.
A pályázati dokumentáció beszerezhető: a Marosvásárhelyi Kulturális, Művészeti és Szabadidő Központ székhelyén (Avram Iancu utca 2., Marosvásárhely, a Vár területén),vagy ingyenesen letölthető az intézmény honlapjáról, www.culturamures.ro  a „Licitații” (Pályázatok) menüpontból.
Fontos határidők: Kérdések és pontosítások benyújtásának határideje: 2026. augusztus 11., 12:00 óra. Az ajánlatok benyújtásának határideje: 2026. augusztus 26., 12:00 óra, a Kulturális, Művészeti és Szabadidő Központ iktatójába (a Vár területén). Az ajánlatok nyilvános felbontása: 2026. augusztus 31., 12:00 óra.
Ezúton meghívjuk az érdekelt gazdasági szereplőket, hogy tanulmányozzák a pályázati dokumentációt és vegyenek részt a liciteljárásokon, hozzájárulva ezzel egy reprezentatív közösségi tér fejlesztéséhez Marosvásárhely polgárai és a Marosvásárhelyi Vár látogatói számára.

